Itaka

Itaka (e henc'hresianeg: Φεάκη pe Ἰθάκη, Ithákê; e gresianeg a-vremañ: Ιθάκη, Itháki distaget /i"tak:\a/Simboloù SAMPA brezhoneg), zo un enezenn eus ar Mor Ionian, er c'huzh-heol da Hellaz an douar-bras, hag er gevred da Gefalonia. Bez' ez eo unan eus an Inizi Ionian ha tost da 5 000 a dud zo o chom enni evit ur gorread a 96 km². Vathy eo he c'hêr-benn.

 Mojennoù 
Hervez Odysseia Homeros e oa Odysseüs, roue Itaka, o klask distreiñ d'e rouantelezh pa oa echu brezel Troja, met chom a reas da gantren er Mor Kreizdouarel, pan edo e wreg Penelope ouzh e c'hortoz er gêr hag o klask dizarbenn he danvez-priedoù.

Al lec'h mojennel a oa Odysseüs e roue zo disheñvel diouzh an enezenn anvet Itaka hervez ar glaskerien a-vremañ:en:Odysseus_Unbound.

 Istor 
War-dro 2000 bloaz a-raok JK ez eus bet kavet roud eus annezidi en enezenn. Tost da gêriadenn Pelikaté ez eus bet dizoloet un toullad mat a vezioù eus mare an Helladik krenn hag eus ar Mykenian, ha mogerioù kiklopeat. E lec'hioù all ez eus bet diguzhet podoù pri eus ar mare geometrek (trebezioù).
200 vloaz kent JK e oa an enez e dalc'h ar Romaned.
Goude se e voe e-kerz Impalaeriezh roman ar Reter.
En  e oa perc'hennet gant Normaned Sikilia. Ur pennadig e voe e dalc'h an Impalaeriezh otoman, a-raok bezañ dindan aotrouniezh Republik Venezia.
E dibenn an  e tegouezhas etre krabanoù republik nevez Bro-C'hall met e 1809 e voe distroadet ar C'hallaoued gant ar Saozon.
E 1864 e voe "roet" Itaka gante da Vro-C'hres.
E 1953 e voe distrujet an darn vrasañ eus batisoù an enez gant ur c'hren-douar.

Pennadoù kar
Douaroniezh : Mor Ionian, Inizi Ionian, Gres, Hellaz
Mojennoù : Odysseia, Homeros, Odysseüs, Penelope
Notennoù ha daveennoù

Rummad:Inizi Ionian
Rummad:Kumunioù Gres
Rummad:Odysseia
Rummad:Lec'hioù gwengelouriezh Hellaz